CELEX: E2006P0006
Language: et
Date: 2006-12-18 00:00:00
Title: EFTA järelevalveameti 18. detsembril 2006 Liechtensteini Vürstiriigi vastu algatatud hagi (Kohtuasi E-6/06)

29.3.2007   
            
            
               ET
            
            
               Euroopa Liidu Teataja
            
            
               C 72/49
            
         EFTA järelevalveameti 18. detsembril 2006 Liechtensteini Vürstiriigi vastu algatatud hagi
   (Kohtuasi E-6/06)
   (2007/C 72/24)
   EFTA järelevalveamet, Rue Belliard 35, B-1040 Brüssel, keda esindavad Niels Fenger ja Lorna Young, on algatanud 18. detsembril 2006 EFTA kohtus hagi Liechtensteini Vürstiriigi vastu.
   Hageja taotleb, et kohus:
   
               1.
            
            
               otsustaks, et olles jätnud vastu võtmata EMP lepingu lisa XX punktis 32g viidatud õigusakti (Euroopa Parlamendi ja nõukogu 25. juuni 2002. aasta direktiiv 2002/49/EÜ, mis on seotud keskkonnamüra hindamise ja kontrollimisega), nagu kohandatud EMP lepinguga selle protokolli nr 1 alusel, rakendamiseks vajalikud meetmed või jätnud järelevalveametile ettenähtud tähtaja jooksul kõnealustest meetmetest teavitamata, ei ole Liechtensteini Vürstiriik täitnud kõnealuse õigusakti artiklist 14 ja EMP lepingu artiklist 7 tulenevaid kohustusi, ning
            
         
               2.
            
            
               kohustaks Liechtensteini Vürstiriiki kandma menetluskulusid.
            
         Õiguslik ja faktiline taust ning hagi toetuseks esitatud asjaolud.
   
               —
            
            
               Juhtum käsitleb keskkonnamüra käsitleva direktiivi rakendamata jätmist.
            
         
               —
            
            
               Liechtenstein ei ole kohtueelses etapis vaidlustanud, et tähtaja lõppemise ajaks ei olnud ta võtnud vajalikke meetmeid direktiivi rakendamise tagamiseks.